
PLAN ANUAL DE ACŢIUNE
PRIVIND SERVICIILE SOCIALE ADMINISTRATE  ŞI
FINANŢATE DIN BUGETUL LOCAL AL COMUNEI  SADU
IN ANUL 2025


      În conformitate cu prevederile Legii asistenței sociale nr. 292/2011, art. 112 si art. 118 din  H.G. 797/2017 pentru aprobarea regulamentelor-cadru de organizare și funcționare ale serviciilor publice de asistență socială și a structurii orientative de personal, anexa 3, art. 3,  Ordinul nr. 1086/20.02.2018 privind aprobarea modelului cadru al planului de acțiune privind serviciile sociale administrate și finanțate din bugetul consiliului județean/consiliului local, precum si Ordonanta de Urgenta nr. 57/2019 privind codul administrativ, Planul anual de actiune se elaboreaza de catre autoritatile publice locale, prin serviciul public de asistenta sociala, in conformitate cu masurile si actiunile prevazute in Strategia de dezvoltare a seviciilor sociale a judetului.

     Compartimentul de asistenţă socială este structura specializată în administrarea şi acordarea beneficiilor de asistenţă socială şi a serviciilor sociale, înfiinţată la nivel de compartiment funcţional în aparatul de specialitate al primarului, denumit în continuare Compartiment, cu scopul de a asigura aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială.

       În aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială Compartimentul îndeplineşte, în principal, următoarele funcţii:
a) de realizare a diagnozei sociale la nivelul unităţii administrativ - teritoriale respective, prin evaluarea nevoilor sociale ale comunităţii, realizarea de sondaje şi anchete sociale, valorificarea potenţialului comunităţii în vederea prevenirii şi depistării precoce a situaţiilor de neglijare, abuz, abandon, violenţă, a cazurilor de risc de excluziune socială etc.;
b ) de coordonare a măsurilor de prevenire şi combatere a situaţiilor de marginalizare şi excludere socială în care se pot afla anumite grupuri sau comunităţi;
c) de strategie, prin care asigură elaborarea strategiei de dezvoltare a serviciilor sociale şi a planului anual de acţiune, pe care le supune spre aprobare consiliului local;
d) de comunicare şi colaborare cu serviciile publice deconcentrate ale ministerelor şi instituţiilor care au responsabilităţi în domeniul asistenţei sociale, cu serviciile publice locale de asistenţă socială, precum şi cu reprezentanţii societăţii civile care desfăşoară activităţi în domeniu, cu reprezentanţii furnizorilor privaţi de servicii sociale, precum şi cu persoanele beneficiare;
e) de promovare a drepturilor omului, a unei imagini pozitive a persoanelor, familiilor, grupurilor vulnerabile.  
Planul anual de acţiune prevăzut se elaborează înainte de fundamentarea proiectului de buget pentru anul următor, în conformitate cu strategia de dezvoltare serviciilor sociale proprie, precum şi cu cea a judeţului de care aparţine unitatea administrativ - teritorială, şi cuprinde date detaliate privind numărul şi categoriile de beneficiari, serviciile sociale existente, serviciile sociale propuse pentru a fi înfiinţate, programul de contractare şi programul de subvenţionare a serviciilor din fonduri publice, derulate cu respectarea legislaţiei în domeniul ajutorului de stat, bugetul estimat şi sursele de finanţare.

        Elaborarea planului anual de acţiune se fundamentează prin realizarea unei analize privind numărul şi categoriile de beneficiari, serviciile sociale existente şi propuse spre a fi înfiinţate, resursele materiale, financiare şi umane disponibile pentru asigurarea furnizării serviciilor respective, cu respectarea planului de implementare a strategiei proprii de dezvoltare a serviciilor sociale, în funcţie de resursele disponibile şi cu respectarea celui mai eficient raport cost/beneficiu.
         Anterior aprobării, prin hotărâre a consiliului local, a planului anual de acţiune, Compartimentul îl transmite spre consultare consiliului judeţean.
         În situaţia în care planul anual de acţiune prevede şi înfiinţarea de servicii sociale de interes intercomunitar, prin participarea şi a altor autorităţi ale administraţiei publice locale, planul anual de acţiune se transmite spre consultare şi acestor autorităţi.
        La nivelul comunei Sadu Compartimentul de asistenta sociala din cadrul Primariei comunei Sadu este acreditat  in  baza  Legii 197/2012 privind asigurarea calitatii in domeniul serviciilor sociale, cu modificarile si completarile ulterioare, în prezent autorizat sa acorde servicii sociale conform Certificatului de Acreditare sr. AF  nr. 008426 emis de Ministerul Muncii si Solidaritatii Sociale la data de 15.04.2022 pe perioada nedeterminata. 

       Planul anual de actiune privind serviciile sociale  oferite de Compartimentul de Asistenta Sociala din cadrul primariei comunei  Sadu, judetul Sibiu se elaboreaza in conformitate cu masurile  si actiunile prevazute in Strategia de dezvoltare a serviciilor sociale pentru perioada 2022-2026-2031 a comunei Sadu  elaborata conform prevederilor Legii asistentei sociale nr. 292/2011, care cuprinde următoarele informatii;
a)	caracteristici teritoriale ale unitatii administrativ-teritoriale;
b)	nivelul de dezvoltare socio-economica si culturala a regiunii;
c)	indicatori demografici: structura populatiei, dupa varsta, sex, ocupatie, speranta de viata la nastere, speranta de viata sanatoasa la 65 de ani, migratia etc.;
d)	tipurile de situatii de dificultate, vulnerabilitate, dependenta sau risc social etc., precum si estimarea numarului de beneficiari; 
e)	tipurile de servicii sociale care ar putea raspunde nevoilor beneficiarilor identificati si argumentatia alegerii acestora.
f)	obiectivul general si obiectivele specifice, planul de implementare a strategiei, responsabilitati si termene de realizare, sursele de finantare si bugetul estimat.

     Scopul elaborarii strategiei a fost acela de a asigura conditiile furnizarii unor servicii sociale de calitate, care implicit sa conduca la imbunatatirea calitatii vietii familiilor si persoanelor singure, a persoanelor cu handicap, a somerilor, a pensionarilor, a copiilor precum si a altor categorii de persoane din comuna Sadu.

CONSIDERAȚII  PRELIMINARE
La întocmirea Planului anual de acțiune pentru anul 2025 se ține cont de scopul Compartimentului de Asistență Socială din aparatul de specialitate a1 primarului comunei Sadu şi anume, prevenirea sau limitarea unor situații de dificultate sau vulnerabilitate care pot duce la marginalizarea sau excluziune socială,  pentru care s-au acordat de beneficii şi servicii sociale primare, dupa cum urmeaza: 
-	Ajutoare sociale cf. Legii nr. 196/2016 privind venitul minim de incluziune; 
-	Ajutor pentru incalzirea locuintei cf. Legii nr. 226/2021privind stabilirea masurilor de protectie sociala pentru consumatorul vulnerabil de energie;
-	Indemnizatii persoane cu handicap si asistenti personali pentru acestia cf.
                  Legii nr. 448/2006 privind protectia si promovarea drepturilor persoanelor cu handicap;
-	Monitorizare si actiuni prevazute de Legea nr 272/2004  privind protectia si promovarea drepturilor copilului in colaborare cu institutiile abilitate;
-	Stimulente educationale pentru participarea copiilor la invatamantul prescolar;
-	Asigurarea masurilor  si programelor guvernamentale adoptate prin aparitia unor acte normative emise  ca urmare a schimbarii conditiilor de viata ale intregii populatii, in urma pandemiei prevazute de  OUG.  nr. 133/2020 privind unele măsuri pentru sprijinirea categoriilor de elevi defavorizați care beneficiază de sprijin educațional pe bază de tichete sociale pe suport electronic pentru sprijin educațional acordate din fonduri externe nerambursabile, precum și unele măsuri de distribuire a acestora, OUG  63/2022 privind acordarea tichetelor sociale pe suport electronic pentru produse alimentare şi mese calde categoriilor de persoane vulnerabile si Programul Operațional de Ajutorare POAD prin acordarea de pachete cu ajutoare alimentare / pachete cu produse de igienă.

            OBIECTIVE  GENERALE
Pentru anul 2025 Primăria comunei Sadu prin Compartimentul de Asistență Socială își propune următoarele obiective generale:

Obiectiv 1. Crearea unui sistem coerent în ceea ce priveşte activitățile de asistență socială în comuna Sadu:
-	actualizarea periodica a paginii de internet a instituție, www. sadu.ro, sectiunea 
asistenta sociala, atunci cand apar modificari  legislative;  (site-u1 fiind actualizat avand  interfața accesibilă persoanelor cu dizabilități);

Obiectiv 2. Eficientizarea activității privind acordarea prestațiilor sociale care intră în atribuțiile Compartimentului de Asistență Socială, stabilirea sarcinilor si respectarea procedurilor de lucru;

Obiectiv 3. Dezvoltarea și diversificarea serviciilor de natură socială, în funcție de nevoile identificate: facilitarea accesului la servicii sociale, referirea cazurilor spre instituții sau organizații, furnizarea de servicii sociale sau de altă natură, pentru a asigura continuitatea intervenției;

Obiectiv 4. Îmbunătățirea continuă a calității serviciilor sociale:
 Asigurarea unor servicii sociale de calitate și adaptate nevoilor comunității, prin calificarea continuă a personalului, evaluarea continuă a personalului și a nevoilor de formare profesională acestuia, respectiv instruirea asistentilor personali in conditiile prevazute de lege. 

Obiectiv 5. Promovarea activităților de asistență socială în comunitate:
Realizarea unor campanii de informare despre asistența socială și rolul  acesteia în comunitate;
Realizarea și distribuirea informatiilor pe teme de asistență socială in sistem informatizat/ digitalizare.  
Responsabilizarea comunității cu privire la problematica socială și implicarea  comunității locale în susținerea și dezvoltarea activităților derulate daca este cazul, ( atingerea acestui obiectiv fiind posibil doar prin costituirea Consiliul  Comunitar Consultativ).

       OBIECTIVE  PRIORITARE  DE REALIZAT IN ANUL 2025
      In urma realizarii diagnozei sociale a comunei Sadu expusa in  Strategia de Dezvoltare a Serviciilor Sociale pentru perioada 2022-2026-2031 si din analiza SWOT se evidentiaza necesitatea crearii de servicii sociale locale, centrate pe nevoile grupurilor dezavantajate pe cele trei segmente de populatie, copii, adulti si varstnici. Se constata ca segmentul social dezavantajat care este expus marginalizarii sociale in comuna Sadu, sunt persoanele  varstnice.  
     Din activitatile  intreprinse in cursul anului 2024 la care au raspuns persoanele varstnice si analizand cu atentie  nevoile socio-economice ale  acestora, rezulta ca  problema de baza cu care se confrunta acest segment social este singuratatea si nevoia de socializare.  Dincolo de alte probleme provocate de varsta, si de lipsa  resurselor pentru asigurarea nevoilor primare, exista suferinta pricinuita de singuratate si de  sentimentul de a nu mai fi util, acest deziderat identificand nevoia de socializare, consiliere si sprijin acordat in acest sens. 
       Astfel, ca si obiectiv prioritar în dezvoltarea serviciilor sociale pe segmentul de populație adulți și vârstnici din comuna  Sadu,  in anul 2025 se propune realizarea urmatoarelor obiective:

           Obiectiv 1.  Dezvoltarea unui serviciu social destinat  persoanelor varstnice,  respectiv creearea
unui ,, Centru de zi pentru persoane varstnice in comuna Sadu” avand drept scop cresterea calitatii vietii si promovarea incluziunii sociale a acestora. 

         Potentialii beneficiari ai centrului vor fi persoanele varstnice din comuna Sadu care la un moment dat se pot afla într-o situație de dificultate, singurătate, abandon si lipsă de sprijin psiho-social. Prin implementarea unor activități ale centrului, respectiv activitati de socializare, recreere și petrecerea timpului liber, suport emoțional,  activități socio-culturale și consiliere sociala, se va asigura promovarea unei vieti sanatoase, active, sigure, implinite, decente si demne ale acestui segment social. 
      Măsurile pe care autorităţile le iau în favoarea persoanelor vârstnice sunt gesturi normale, fireşti ale unei guvernări puse în slujba oamenilor şi trebuie apreciate.

      Obiectiv 2. Pentru segmentul de populatie copii, în aplicarea politicilor sociale in  domeniul protectiei copilului si familiei  ca si obiectiv specific pentru imbunatatirea serviciilor si accesului tuturor copiilor din comuna Sadu la protectie sociala, se propune dezvoltarea unui program de tip after-scool în colaborare cu unitatea de învatamant de pe raza comunei Sadu. 

      Acest program va fi complementar programului şcolar obligatoriu şi oferă oportunităţi de învăţare non-formală pentru îmbogăţirea cunoştinţelor şi abilităţilor de viaţă esenţiale ce are în vedere obţinerea de randament şcolar, adaptare la contextul şcolar şi la viaţa socială.
      În funcţie de nevoile copiilor şi ale părinţilor, preconizam ca acest program sa poata fi adaptat grupului ţintă şi specificului comunităţii. Astfel, el poate cuprinde mai multe componente cum ar fi: educaţie digitală, educaţie antreprenorială, aspecte sociale și de protecția copilului precum și programe de educație parentală.
      
INDICATORI
      Responsabili cu îndeplinirea obiectivelor stabilite în Planul anual de actiuni sunt autoritatile administrației publice locale si personalul aflat in subordinea acestora, în functie de atributii. 
 Atingerea obiectivelor din Planul anual de acțiune privind masurile de asistență socială se realizează conform bugetului de venituri și cheltuieli în care sunt cuprinse investițiile și sumele alocate pentru Compartimentul de Asistență Socială pe anul 2025.

